અમદાવાદ : અમદાવાદનાં ખોખરા નજીક આવેલા ગુરૂજી ઓવરબ્રિજ પર આજે એક વિચિત્ર અને ઘૃણાસ્પદ ઘટનાં બની હતી તેમ કહી શકાય. ધોળા દિવસે પોતાનાં બાળકને જઇ રહેલી મહિલાની એક વિકૃત વ્યક્તિ દ્વારા છેડતી કરવામાં આવી હતી. જો કે આ યુવકથી બચવા માટે મહિલાએ રોડ પર દોટ દેતા એક ગાડીની અડફેટે આવી ગઇ હતી. ઘટનાં સ્થળે ટોળુ એકત્ર થઇ જતા ટોળાથી બચવા માટે વિકૃત યુવકે બ્રિજ પરથી જ નીચે કુદ્યો હતો. હાલ તો મહિલા અને તેનાં બાળક ઉપરાંત બ્રિજ પરથી કુદેલા યુવક ત્રણેયને સારવાર માટે હોસ્પિટલ ખાતે ખસેડાયા છે.